CELEX: 62013TN0338
Language: et
Date: 2013-06-21 00:00:00
Title: Kohtuasi T-338/13: 21. juunil 2013 esitatud hagi — Energa Power Trading versus komisjon

31.8.2013   
            
            
               ET
            
            
               Euroopa Liidu Teataja
            
            
               C 252/37
            
         21. juunil 2013 esitatud hagi — Energa Power Trading versus komisjon
   (Kohtuasi T-338/13)
   2013/C 252/62
   Kohtumenetluse keel: inglise
   
      Pooled
   
   
      Hageja: Energa Power Trading Promitheias kai Emporias Energeias AE (Ateena, Kreeka) (esindaja: advokaat S. Pappas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et komisjon on rikkunud aluslepingust tulenevat kohustust, kuna jättis, vaatamata sellekohasele ametlikule taotlusele, võtmata seisukoha 9. detsembril 2010 esitatud kaebuse osas, mis puudutas riigiabi, mida Kreeka ametiasutused olid DEI-le õigusvastaselt andnud; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagi põhjenduseks tugineb hageja ühele väitele, mille kohaselt ei võtnud komisjon nõuetekohaseid meetmeid seoses DEI-le väidetavalt antud õigusvastase riigiabiga.
   Kuna komisjon ei võtnud, vaatamata ametlikule teatele, seisukohta – ei positiivset ega negatiivset – seoses hageja kaebusega, mille kohaselt anti DEI le õigusvastast riigiabi, enam kui 28 kuu (igal juhul üle 26 kuu) pikkuse ajavahemiku jooksul, on ta jätnud mõistliku tähtaja jooksul lõpetamata esialgse uurimise. Osas, milles nimetatud viivitus ei ole põhjendatud erakorraliste asjaoludega, on komisjon vaatamata oma ainupädevusele jätnud toimingu tegemata ning rikkunud aluslepingu sätteid (ELTL artikleid 106, 107 ja 265) ja nõukogu 22. märtsi 1999. aasta määrust nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks.